JohanHeinsen/ENO huggingface dataset:
Ribe Stifts Adresseaviser, 1843-07-07
Udenlandske Efterretninger. Jfølge Efterretninger fra Spanien af 20. Junii rykker Zurbano i Spidsen for 16 Batailloner, 6 Eskadroner, og 6 Batterier Artilleri mod Barcelona, hvor Fortet Montjuich endnu holder sig mod Jnsurgenterne. General Sepane skal følge Zurbano med en lignende Styrke. Uagtet dette er velbekjendt i Staden formerer dog de Frivilliges Antal sig. Prim, en af Jnsurgenternes Anførere, er rykket ud for at observere Zurbanos Bevægelser. Prim menes at ville kunne stille 30,000 Md. paa Benene; imidlertid mangler han noget af det Vigtigste for at kunne føre Krig, næmlig Vaaben; men desuagtet synes Jnsurgenterne at have godt Haab om deres Sags heldige Udfald. J Catalonien skal en lang Proclamation fra Zurbanvære udbredt, hvori findes de mærkelige Ord, at Cortes ville forsamle sig i August, og at Regenten da, dersom det er Folkets Villie, vil takke af. J Madrid er Alt roligt. Stadsraadet har imidlertid udstedt en Proclamation til Jndvaanerne, hvori det erklærer, stedse at ville opretholde Regentens Autoritet, og det gjør Regning paa, at Madrids Borgere af alMagt ville understøtte det. Jfølge senere Efterretninger, der dog, som sædvanligt, ere yderst forvirrede, har Burgos ogsaa erklæret sig imod Regenten, og General kapitainen har forladt Staden. Bevægelsen har udstrakt sig til Galicien, til Stæderne Santiago, LugoOrense, Vigo og Betanzos; Zurbano skal være slaaet af Oberst Prim og selv være tagen tilfange. Barcelonas hele Befolkning havde d. 24. Juni forladt Staden paa Grund af Montjuichs Gouvernørs Trusel, at ville bombardere den, dersom Zurbano blev angreben, og saaledes truer Fortet nu kun tomme Huse. Zurbano befandt sig ved Jgualada i en betænkelig Stilling, og skal af Prim have forlangt Tilladelse til at trække sig tilbage til Cervera, hvilket blev afslaaet, med Tilføielse, at dersom han ikke vilde slutte sig til Nationalbevægelsen vilde han ufortøvet blive angreben, hvilket derpaa skal være skeet og have havt det ovenomtalte uheldige Udfald for Zurbano. Regeringen skal have befalet, at stikke Granada i Brand Regentens Omgivelse forsikkrer, at der i Valencia ikke vil blive Steen paa Steen, og General Sepanbrænder af Begjærlighed efter at tilintetgjøre Barcelona.
Ribe Stifts Adresseaviser, 1843-07-07
Blandinger. Skibet "Expedition, er nyligen kommet ind til Havre fra en videnskabelig Undersøgelses-Reise langs Kysten af Lille-Asien, ladet med et rigt videnskabeligt Udbytte, hvoriblandt isærdeleshed nævnes antike Skulpturer, en Sarkophag af vidunderlig Skjønhed og en særdeles vel konserveret Frise af Diana-Templet ved Magnesia. Dette Tempel skal have været skjønnere end det ved Ephesus, der kun laae fire Mile derfra. J det første christelige Aarhundrede blev Diana=Templet omstyrtet ved et Jordskjælv; en Deel af Murene faldt i en Sump, og deraf har man nu med stor Vanskelighed optaget 70 Metres lange Marmor=Skulpturer, som Skibet medbragte Rebekka og hendes Døttre, have drevet deres Uvæsen i Wales, navnligen i Omegnen af Carmarthen, saa vidt, at Regeringen har udsendt imod denne Bande, som Frygten har forøget til 10 a 12,000 Md. nogle tusinde Jnfanterister og 500 Ryttere, hvilke det da og er lykkedes at bemægtige sig 100 Personer af denne Bande, der havde valgt sig til Hovedopgave at ødelægge Toldhuse og Arbeidshuse; kun er den "fromme Moder ikke iblandt de Paagrebne. Banden bestaaer sandsynligviis af den laveste Pøbel, men den endnu ukiendte Hovedmand udgives for en formuende og anseet Mand. Medlemmerne af Banden ere væbnede med Knipler; de fleste ere til Hest; Nogle ere forklædte; et Musikkorps aabner som oftest Toget. D. 19. Juni var en stor Hob af Banden trængt indi et i Carmarthen opført stort Arbeidshuus, der imidlertid omringedes af Tropperne, ved hvilken Foranstaltning alle de Personer, der dreve deres Uvæsen i Bygningen, bleve, efterat Oprørsakten var oplæst, tagne tilfange. Jngen har sat Livet til ved denne Expedition; kun have nogle Jndivider erholdt Kontusioner. Jblandt de Fangne ere ogsaa Fruentimmer, som man strax har ladet sætte paa fri Fod, samt nogle ærlige Landmænd, der efter deres Udsagn vare blevne nødte til at forene sig med Banden, og der desaarsag ere løsladte. Flere Personer ere satte paa fri Fod imod Kaution. Banden skal ogsaa have havt til Hensigt at afskaffe Tienderne, og tvinge Gods ejerne til kun at oppebære en Forpagtningsafgivt, der skulde bestemmes af 4 dertil udnævnte Forpagtere.
Ribe Stifts Adresseaviser, 1843-07-07
J Frankfurt ved Main har dannet sig en jødisk Nysekt under Dr. Creiznachs Ledelse. De allerede talrige Deeltagere forpligte sig til, ikke at holde fast paa nogen jødisk talmudisk Ceremoni eller Sætning, at betragte Omskjærelsen som en hverken religiøs eller borgerligt forpligtende Akt, og troe, at Messias er kommen med det tydske Fædreland. Med hver Dag stiger Antallet paa Sektens Tilhængere, og Lister til Paategning ere alt satte i Cirkulation paa fremmede Steder.
Ribe Stifts Adresseaviser, 1843-07-07
Den russiske Armee skal for Øjeblikket tælle 10,000 Jøder i sine Rækker; ligesom ogsaa den russiske Marine tæller 4000 jødiske Matroser, til hvis Tarv Keiseren, paa Statens Bekostning, har ladet bygge en prægtig Synagoge i Kronstad. Ligesom General Chaussee under Beleiringen af Antwerpens Citadel gav sine jødiske Soldater et meget godt Lov, saaledes erklæres ogsaa fra russisk Side de Beskyldninger, man har reist imod dem, at de manglede baade Mod, Udholdenhed og god Villie, som Fædrelands-Forsvarere, for ugrundede.
Ribe Stifts Adresseaviser, 1843-07-07
Jndenlandske Efterretninger. H. K. H. Hertuginde Vilhelmine Maria af Glücksborg ankom til Kbhvn, i Søndags Middag med Dampskibet Christian den 8de fra Kiel, og tog strax udtil Frederiksberg Slot. (B. T.)
Ribe Stifts Adresseaviser, 1843-07-07
Theologisk Embedsexamen. D. 3. Julii, G. A. Selmer Haud illand. (Specimen scriptum lande dig num); P. J. R. Fausbull Haud illand.; C. J. L. Vilstrup Haud illand. (B. T.)¬
Ribe Stifts Adresseaviser, 1843-07-07
De ved Stormfloden i Aarene 1825 og 1839 bortskyllede eller for bestandigt ødelagte Jorder i Harboøre, Ferring, Trans, Fjaltring, Gudum, Humlum, Nørre-Nissum og Agger Sogne ere, ifølge allerhøieste Resolution bragte til Afgang i det nu gjældende Hartkorn, og betydelig Skatte Moderation saaledes tilstaaet de skadelidte Beboere i disse Sogne.
Ribe Stifts Adresseaviser, 1843-07-07
Konferentsraad, Borgermester Schæffer har indgivet en Erklæring til Kjøbenhavns Magistrat i Anledning af Borgerrepræsentanternes Skrivelse af 1. Mai 1843. Den er foranlediget ved den Komitee, som var nedsat i Anledning af Brolægningssagens Undersøgelse, og han besværer sig i meget stærke Udtryk over Komiteens Fremgangsmaade, saa stærke, at man tvivler om, at Komiteen kan lade dem gaae hen upaatalte. (Duvk.)
Ribe Stifts Adresseaviser, 1843-07-07
Den kjøbenhavnske Maadeholds-Forening afholdt forrige Onsdag et Møde, hvorved Pastor Visby, i Pastor Møhls Forfald, ledede Forhandlingerne, hvis Hovedresultat, der antoges med stor Majoritet, var, at man skulde fastsætte som Selskabets Formaal: "Afholdenhed fra destillerede Drikke, Maadehold med Hensyn til Nydelsen af gjærende." Uden Afstemning vedtoges, at saavel Exemplet, som Udgivelsen af Smaaskrifter, Omvendelse af Drankere og Jndvirkning paa den offentlige Mening og Lovgivning skulde være de Midler, hvormed Selskabet fornemmelig burde virke. Contingentet fastsattes ikke høiere end til 1 Rbd. aarlig, men naturligviis stod det Enhver frit for at give Mere. Endvidere vedtoges, at Forskjellen imellem bidragende og virkelige Medlemmer skulde bortfalde; hvorimod det overlodes Folk at sende Bidrag, uden at optages som Medlemmer af Selskabet. Endelig besluttede Forsamlingen ogsaa at nedsætte en Committee, bestaaende af 5 Medlemmer, for at udarbeide Love for Selskabet, og indtil videre forestaae dets Bestyrelse. Til Medlemmer af samme valgtes: Pastor Visby, Cand. Hage, Cand. Giødwad, Prof. Otto og Overauditeur Müller. (B. T.)
Ribe Stifts Adresseaviser, 1843-07-07
Som det vil være Flere bekiendt, har Hr. Dr. Bansmann i længere Tid saavel i Kbhvn, som andet steds med meget Held behandlet Stammende og Døvstumme. Kyndige Mænd, der have været Øienvidne til hans lykkelige Cure og kjende hans Behandlingsmaade, omtale med stor Roes hans Flid, Udholdenhed og hensigtsmæssige Udførelse af hans Cuurplan, og anerkjende i det Hele hans Fortjeneste som Techniker i dette enkelte Fag af Lægekunsten. Han vil ogsaa med det Første udgive et Værk om Behandlingsmaaden af Stammen, hvortil Manuskriptet alt i længere Tid har været færdigt, og kun de nødvendige anatomiske Tegninger endnu ikke fuldendte. Ofte i Stilhed og altid med menneskekiærlig Uegennyttighed har han været deres Velgiører, der have lidt af de omtalte Feil, og vi ønske derfor ved disse faa Ord at henlede en almindeligere Opmærksomhed paa ham og hans Virken. (B. T.)
Ribe Stifts Adresseaviser, 1843-07-07
Aftonbladet fortæller, at der om Aftenen d. 21. Juni, efter forudgaaet Bekjendtgjørelse, har været en Forsamling paa Børsen i Stockholm, for at bestemme angaaende Anvendelsen af det Overskud, som var blevet tilbage af de forskudsviis erlagte Bidrag af 5 Rd. Bko pro Persona til den bekiendte Soiree paa Vauxhallen for de med Dampskibet Jris" ankomne Reisende, hvilket Overskud, efterat Adskillige havde tilbagetaget deres Andeel, endnu udgjorde 430 Rd. Blo. Forskjellige Forslag om denne Sum Anvendelse til velgjørende Øiemed bragtes paa Bane. Jmidlertid vare de fleste Tilstedeværende af den Formening, at da Bidragene fra Begyndelsen af vare erlagte i den Hensigt at vise de Reisende Gjæstfrihed, saa burde ogsaa Overskuddet sættes i Forbindelse dermed, og troede at dette passende kunde skee, om en Deel deraf først bestemtes til Understøttelse til Hjemreise m. m. for en af de danske Studenter, som var bleven syg paa Reisen og endnu ligger i Serafimerhospitalet, og det øvrige, ifald det blev tilstrækkeligt, sendes til den ligeledes ved Festen tilstedeværende Kand. Goldschmidt, som samme Dag var bleven idømt en Mulkt af 200 Rbd. i en Trykkefrihedssag. Jmidlertid ansaae de Tilstedeværende sig ikke tilfulde berettigede til at disponere over de Fraværendes Andeel uden deres Samtykke, uden idetmindste at tilkjendegive dem den Hensigt, der nu var Pluralitetens, paa det at Enhver kunde sættes istand til at tiltræde Beslutningen, eller i modsat Fald tage sit Bidrag tilbage, hvilket for hver Person vilde udgjøre 1 Rd. 24 s. Bko.
Ribe Stifts Adresseaviser, 1843-07-07
Dampskibet "König Christian der Achte" er, paa Grund af nogle Mangler i Maskineriet, kommet tilbage til Kbhvn, i Løverdags Aftes uden at have fuldendt sin Fredericia-Tour. Skibet afgik imidlertid i Tirsdags til bestemt Tid til Øerne og Svendborg, da Manglerne nu ere bragte i Orden. Naar Skibet atter retournerer til Kbhvn, vil man dog paany nøiagtig eftersee Maskineriet, og paa Grund heraf udsætte Farten i 8 Dage. (B. T.)
Ribe Stifts Adresseaviser, 1843-07-07
Jfr. Grahn indtraf til Kbhvn, i Mandags Aftes med det franske Dampskib fra Petersborg paa sin Reise til Frankrig, og man maa beklage det meget, at hendes Tid ikke tillod hende at opholde sig i Kbhvn. i nogle Uger for at give Forestillinger paa eet af Thea terne der, men hun har givet det bestemte Løfte, at, saasnart hendes Engagement paa forskjellige Steder, tillader det, vil hun, – formodentlig allerede til næste Aar - komme hendes mange Venners og Velynderes Ønske imøde ved at optræde paa det kongelige Theater i Kbhvn, og opholde sig der i nogle Maaneder. Kunstnerinden har faaet af TheaterDirectionen i Petersborg Permission paa 15 Maaneder, og reiser over Paris til Mailland, hvor hun tilligemed Taglion og Cerito er engageret til at dandse paa Theatret der; derfra agter hun sig til London for ogsaa der at opfylde et indgaaet Engagement. (B. T.) Hvorledes Ulykken kan forfølge en enkelt Familie, derpaa er Følgende et Exempel: En ung Mand, i Kbhvn., som nylig var kommen i en Næringsvei, der gav ham et jævnt Udkomme, mistede for 2 Maaneder siden sit Barn, og har efter den Tid begravet sin Moder, sin Søster og nyligen sin Kone, nu har han ingen Flere at miste. (Aarh. A.)
Ribe Stifts Adresseaviser, 1843-07-07
Til Kallundborg Uldmarked, som blev afholdt d. 21. og 22. Juni, tilførtes 38,000 Pd. Merinos-Uld. og 3 a 4,000 Pd. almindelig og Blandings-Uld, ialt 41 a 42,000 Pd., som blev realiseret, med Undtagelse af 1/2 Delen pro rata af den Lercheske Uld (6,700 Pd.), samt 1,000 Pd. Blandings-Uld (som holdtes i 3 Mk., men hvorfor kun blev budt 2 Mk. 10 s. a 2 Mk. 12 s.) Ligesom paa de tydske Markeder vare flere Partier vadskede ringere end forrige Aar. Vel behandlede, vel vadskede Partier middelfiin Uld som den Lercheske erholdt den samme Priis som f. A. Mindre fiin Merinos erholdt med lige Vadsk og Behandling lidt høiere Priis end f. A. - Halvdelen, pro rata af den Lercheske Uld, solgtes ligesom f. A. til 4 Mk. 2 s., - den Danneskjoldske (4,000 Pd., betingede 3 Mk. 14 s., som var 3 s. mere end f. A. Nogle Partier, tilsammen 11,000 a 12,000 Pd., af omtrentlig Kvalitet som den Lercheske, men ringere vadsket, og tildeels ringere behandlet, solgtes til 3 Mk. 15 s. a 4 Mk. 1 s. Derimod betingede et Parti Merinos fra Jylland, som var mindre fiint i Gjennemsnit, paa Grund af sin smukke Vadsk 4 Mk. 1s. – Til 3 Mk. 10 1/2 s. a 3 Mk. 12 s. pr. Pd. solgtes nogle Partier ordin. Merinos, som var c. 2 s. høiere end f. A. Den almindelige og Blandings-Ulden solgtes til 2 Mk. 11 s. a 3 Mk. 4 s. (B. T.) Kgl. Skuespiller Holst er, tilligemed flere Medlemmer af det Müllerske Selskab, ankommen til Aalborg for at forberede de tidligere bebudede Forestillinger, hvoraf den første agtes given der Søndagen d. 9ds. (Aalb. A.)
Ribe Stifts Adresseaviser, 1843-07-07
Fra Randers skrives, Dampbaaden "Martelloer nu kjøbt af det herværende Actieselskab for den Sum 1050 Pd. Sterl. Baade Skrog og Maskineri (Sidste har idetmindste 16 Hestes Kraft) er aldeles nyt, og efter de Prøvefarter, den allerede har foretaget her, synes den ganske at egne sig til sin Bestemmelse, som Bugseer=Dampskib her paa Revieret. (Rd. A.)
Ribe Stifts Adresseaviser, 1843-07-07
Udnævnelser. Under 30te f. M. har Hs. Majestæt allern, udnævnt Overlæge ved 3die Jnfanteri-Bataillon, J.P. Jacobsen, til Ridder af Dannebrog-Ordenens 3die Classe.
Ribe Stifts Adresseaviser, 1843-07-07
Under f. D. ere Cancellisterne, Cancellisecretair F. W. J. Ro mundt og C. C. C. Lesser, beskikkede til Contoirchefer under det kgl. Slesvig-Holsteen-Lauenborgske Cancelli, og derhos udnævnt den Sidstnævnte til Cancellisecretair. Under f. D. er Cand. Philos. F. C. G. Harthansen udnævnt til Hofjunker. Under 1ste d. M. ere Volontairerne i det kgl. Rentekammer, Cand. Jur. J. T. Christensen og Premierlieutn. i Livcorpset Cand. Jur. N. C. Krarup, beskikkede til Fuldmægtige i samme. Under 3die d. M. har Hs. Maj. allernaadigst tilladt, at Provst F. C. Petersen ansees som ikke beskikket til Dangberg, Mønsted og Smollerup Sognekald i Viborg Stift, og at han forbliver i sit forrige Embede som Sognepræst for Staby og Madum Menigheder i Ribe Stift, og Provst for Skodborg, Vandfuld og Ulvborg Herreder, samt derhos allernaadigst beskikket Sognepræst for Vindum Menighed i Viborg Stift, P. J. Stougaard, til Sognepræst for Dangberg, Mønsted, og Smollerup Menigheder i samme Stift. Under f. D. er Herredsfoged og Skriver i Øster-Flakkebjerg Herred, Cancelliraad S. J. Lenning, beskikket til Byfoged og Byskriver i Sor Kjøbstad samt Birkedommer og Skriver ved Sorø Birk og Baroniet Holberg. (B. T.)
Ribe Stifts Adresseaviser, 1843-07-07
Ledigt Embede. Ved Auctionscontoiret under den kgl. Landsover- samt Hof- og Stadsret i Kjøbenhavn er en Budtjeneste ledig, hvis aarlige Løn beløber sig til 150 Rbd., og som kan ansøges af dertil qvalificerede Underofficerer. (B. T.)
Ribe Stifts Adresseaviser, 1843-07-07
Døde. J Kjøbenhavn: Justitsr. og Kontoirchef under Magistraten, P. H. Monrath, 62 Aar, forhen. Hosekræmmer W. Baruch, 68 Aar; Bagerm. C. H. C. Brochmeyer, 68 Aar; Joh. Kirkerup, 59 Aar; Uhrmager Petersens Datter, Helga, 7 Aar, Charlotte A. Lerche, 20 Aar; Skibskapit. J. Torværd, 67 Aar; P. Simonsen, 43 Aar; Glarm. H. Ørstrøm, 51 Aar. J Nero, Kbd. H. Berg. J Kallundborg: Fru L. Stolpe født Kabel. J Sorø, Koffardikapit. Uldrichs's Hust., Jngeborg C. født Krogh, 65 Aar. J Maribo: Kbud. M. Hørup. J Odense, Prokur. Jbsens Enke, 68 Aar. J Kjerteminde. Susanne J. Svitzer, 30 Aar. Fragde: Skolel, og Kirkes. C. C. Bagger, 63 Aar. J Preetz: Past. Frederici. J Bramstedt, Kmikr. F. v. Schlanbusch, 48 Aar. Paa Femern: Frn Benedicte Matthiesen, født Kamphøvner, 83 Aar. J Aalborg: L. Bomholt, 13 Mud. J Thiset: Kromand P. Blume.
Ribe Stifts Adresseaviser, 1843-07-07
Handelsefterretninger. Hamborg d. 30. Junii. Hvede pr. Td. 3 Rd. 40 ls. a 1 Rd. 38 s.; Rug 3 Rd. 40 ls. a 4 Rd. 8 s.; Byg 2 Rd. 21 ls. a 2 Rd. 36 s.; Havre 2 Rd. 12 s. a 2 Rd. 20 ls. Paa Grund af den ringe Tilførsel og det slette Veir blev i Begyndelsen af denne Uge solgt en Deel Hvede meere til bedre Priser. Rug holdt sig med Møie, og Afsætningen er ringe. Af Havre kommer temmelig meget til Markedet, hvorfor denne Artikel er flau; dansk guul Havre solgtes i Partier til 1 Rd. 21 ls. Prisen paa Jydsk Smør angives til 22 Rd. pr. 224 Pd.; Orekjød pr. 186 Pd. til 37 a 38 Mk., og Flæsk pr. 186 Pd. til 38 a 39 Mk.
Ribe Stifts Adresseaviser, 1843-07-07
Altona Kvægmarked. Den 3. Juli vare 500 Stkr. stort Hornkvæg paa Markedet, hvoraf 349 solgtes. Handelen var flan og faa fede Vare paa Markedet. (Duv.)
Ribe Stifts Adresseaviser, 1843-07-07
Kjøbenhavns Børs-Kours den 4. Juli. Species 200. Bank-Diskonto 4 pCt. Nationalbankaktier 112 1/2 a 113 Rbd. Sølv.
Ribe Stifts Adresseaviser, 1843-07-07
Ved Tallotteriets 1377. Trækning i Wandsb. udkom: No 52. 35. 6. 38. 9.
Ribe Stifts Adresseaviser, 1843-07-07
(Jndsendt.) Dampskibet König Chr. d. Viin der indtil ifjor gik imellem Husum og Hamborg, med hvilken Fart det maatte standse formedelst utilstrækkelig Frequens, har, som bekjendt, nu begyndt en Fart mellem Flensborg, Kbhvn, og Fredericia.
Ribe Stifts Adresseaviser, 1843-07-07
Dette Skib, der er bekvemt og elegant indrettet og føres af den særdeles vakkre Kapitain Sunde, der selv er kyndig i Maskinvæsenet, synes ikke at have Held med sine Farter, hvis man ellers kan dømme efter dets tvende første mellem Kbhvn, og Fredericia, som paa Grund af Passagerernes ringe Antal maa have bragt Rhederiet Tab. For de Reisende fra den sydlige Deel af Nørre Jylland vilde det være høist ønskeligt, at dette Dampskib maatte kunne fortsætte sine Farter mellem Kbhvn, og Fredericia eller Kolding, og der kan næppe være noget Spørgsmaal om at de maatte kunne betale sig, naar Skibet anløb flere Steder. Jndsenderen har hørt flere omtale en Route, der, naar den blev sat i hensigtsmæssig Forbindelse med de jydske Personposter, synes at maatte blive fordeelagtig. Dampskibet skulde næmlig fra Kbhvn, syd om Sjælland anløbe Koster, Gaabense, Lohals og overnatte i Svendborg, og afgaae derfra næste Dags Morgen, anløbende Aarssund og Middelfart, til Fredericia. Herfra kunde Skibet gjøre mindre Farter mellem Kolding, Veile og om muligt Horsens, og dernæst gaae den beskrevne Vei tilbage til Kbhvn. Denne Fart vilde vel medtage noget længere Tid, men unegtelig være langt behageligere for Passagererne, da man næsten uafbrudt er omgiven af de skjønneste Egne paa de nærliggende Kyster og man paa Kjøgebugt nær har et roligt Vand at befare. Det ansees for en Selvfølge, at Fragten mellem Kbhvn, og Fredericia blev den samme.
Ribe Stifts Adresseaviser, 1843-07-07
Bekjendtgjørelser. Løverdagen den 8de Juli førstkommende, om Eftermiddagen Kl. 2, bortsælges i Ribe Mose en Qvantitet strøgne Klyne, hvortil de Lysthavende indbydes. Auctionen begynder i Riiskjærsennen. Høyer. Ribe, den 6te Juli 1843.
Ribe Stifts Adresseaviser, 1843-07-07
At Hoflætten paa Ribe Holme tager sin Begyndelse for indeværende Aar næstkommende Fredag den 14de Juli, bekjendtgjøres herved til Efterretning for de udenbyesboende Lodseiere. Ribe, den 7de Juli 1813. Holmopsynet. Søndagen d. 16. Juli afholdes hos undertegnede. offentlig Ringridning om Sølv-Gevinster, hvortil de Lysthavende herved indbydes. A. F. Johannsen, i Gjelsbromolle. Damp Skibet. König Christian VIII. 7,
Ribe Stifts Adresseaviser, 1843-07-07
Capt. O. J. N. Sunde, vil, formedelst nogle smaae Reparationer paa samme, ikke komme til Fredericia næstkommende Løverdag, den 8de, og for Fremtiden ikke fortsætte Reisen imellem Kjøbenhavn og Fredericia, og tilbage, men opgive samme, hvilket herved bekjendtgjøres. Flensborg, den 5. Juli 1843. Lorentzen.
Ribe Stifts Adresseaviser, 1843-07-07
Salg af Kongensgaard i Nørre-Nissum Sogn, Ringkjøbing Amt, beliggende 1 Miil østen for Lemvig. Denne gode Eiendom agter undertegnede Eier, formedelst anden Bestemmelse, underhaanden at bortsælge. Gaarden staaer for Hartkorn Ager og Eng, ufri Hovedgaardstaxt, 16 Tdr. 6 Skpr. 2 Fdkr. 1 trefjerded. Alb. Bygningerne ere gode, Vaaningshuset af Grundmuur, og et af Fløihusene i dette Foraar af ganske Nyt opført. Den aarlige Udsæd er fra 10 til 12 Tdr. Rug, 20 Tdr. Byg og 50 Tdr. Havre foruden Bælgsæd. Besætningen har hidtil været 8 Heste, 60 a 20 Fækreature og 60 Faar, hvilken vil kunne forøges, da der er en Deel af Jorderne uopdyrket, hvoraf i denne Sommer bliver besaaet 5 a 6 Tdr. Land med Raps. Mærgel haves i Overflødighed overalt paa Marken. Havlen er i Almindelighed fra 50 til 60 Læs; men som og kan udvides, da Engene betydeligen kunne forbedres. – Vedkommende behage at henvende dem til Eieren, Steenstrup. Trykt i Ribe hos Chr. sal. Hyphoff. Mollesalg.
Ribe Stifts Adresseaviser, 1843-07-07
Formedelst svageligt Helbred agter undertegnede at sælge Hammer Vandmølle i Hammer Sogn, 3 Mile norden og vesten for Veile og ligesaa langt til sydvest for Horsens. Bygningerne ere alle for faa Aar siden nye opbyggede, og indrettede til en Familie udenfor Bondestanden. Møllen er saa godt som ny, drives ved et Vandhjul, som gaaer ved UnderfaldsVand, som haves tilstrækkeligt. Landerierne ere gode, 100 a 120 Tønder geom. Maal; Mærgel findes tilstrækkelig. Udsæden er 12 a 14 Tønder Rug, 3 a 4 Tønder Byg, 3 a 4 Tønder Boghvede, 10 a 1 Tønder Havre, 5 a 6 Tønder Kartofler, foruden Ærter og Vikker. Tørveskiær i Overflødighed. Møllen og Gaarden staae for 2 Tdr. 5 Skpr. Mølleskyld og 1 Td. 5 Skpr. Hartkorn. - En Deel af Kjøbesummen kan blive staaende i Eiendommen, og den kan modtages enten strax eller til 1ste November d. A. Hammermølle, i Juli 1843. A. B. Mazanti.
Ribe Stifts Adresseaviser, 1843-07-07
Jfølge udstædt Proclama, der vil vorde læst ved vedkommende Ret, indvarsles herved med 12 Ugers Varsel Alle og Enhver, som maatte have noget at fordre i afdøde Skomager Nicolay Rirs og efterlevende Hustrues fælleds Boe her i Byen, til for undertegnede Skifteforvalter at anmelde og ligitimere deres havende Krav. Skifteretten i Colding, den 5 Juli 1843. Chr. Estrup.
Ribe Stifts Adresseaviser, 1843-07-07
Fredagen d. 14. Juli d. A. om Eftermiddagen Kl. 1 bliver i Kirkebye Kroe afholdt offentlig Licitation over Arbeidet ved en Reparation ved Roager Kirke, bestaaende i, at paa Kirkemurens nordre Side, paa Vaabenhusets og Taarnets Muur skal isættes Kalk og afpudses. Conditionerne erfares paa Licitationsstedet og Lysthavende indbydes. Kirkebye d. I. Juli 1843. N. L. Nørgaard, A. M. Neergaard, Kirkeværgere.
Ribe Stifts Adresseaviser, 1843-07-07
Debitorer til Ribe Domkirke, som endnu restere med Rentepenge forfaldne afvigte Termin, anmodes om, behageligen at indbetale samme snarest muligt, hvis de ville undgaae Søgsmaal. Ørbeck, Ribe, den 1ste Juli 1843. p. t. Kirkeværge. Møllestene. Saavel Pille som Rugstene, i forskjellige Störrelser, anbefaler jeg d'Hlerrer Møllebesiddere til billige Priser. Chr. Giørtz. Ribe, i Juni 1843. En Huusleilighed for en liden Familie, bestaaende af en Stue, Sovekammer, Pigekammer, Kjøkken og Spisekammer, og, hvis det ønskes, et Stykke Havejord, kan til næstk. Mikkelsdag faaes P. Ussing, Snedkermester. tilleie hos Ribe, d. 15. Juni 1843. At Enkefrue v. Heinen fød de Blücher, efter nogen Tids Svaghed, i Dag Formiddag Klokken 8, ved en blid og rolig Død omskiftede Tiden med Evigheden, bringes herved til hendes fraværende Venners Kundskab af mig, som hendes havte Laugværge. Ribe den 29 Juni 1843. Hostrup.
Ribe Stifts Adresseaviser, 1843-07-10
Nibe Stifts Avis og Avertissements=Tidende. Udgivet af Chr. sal. Hyphoff, redigeret af E. Hyphoff. Mandagen den 10. Juli.